《诸葛公则延登书阁出示焦丈通直洎诸公所赠诗》
宋代·郭印

落泊粗官冷，婆娑小阁深。
身劳常簿领，兴在即山林。
幽砌封苔晕，虚棂过竹阴。
眼前无限意，清赏得知心。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。